PIONEERIHENKI 2/2
Pioneeri on yksi ensimmäisistä uudella yrityselämän -
tai edistyksen alueella.
Pioneeri määrittää uudelleen sen, mikä on tai ei ole mahdollista.
Pioneeri saavuttaa sen, mitä on pidetty saavuttamattomana.
Pioneeri siirtää rajoja kauemmas ja raivaa uusia alueita.
Mitäpä, jos päättäisit toimia pioneerihengessä tänäänkin?
Olen puhunut pioneerihengestä. Toivon, että jakamani totuudet -
rohkaisevat sinua ottamaan riskejä ja astumaan kohti -
suurta tuntematonta, josta voi löytyä uusia, hienoja alueita.
EDELLISESSÄ JAKSOSSA
Raamattu on täynnä pioneereja. Haluan puhua pioneerihengestä.
Haluan puhua neljästä asiasta pioneerihenkeen liittyen.
Ensinnäkin pioneeri menee asumis- kelvottomina pidetyille alueille -
ja näkee niiden mahdollisuudet. Se on hienoa.
Pakanoilla ei ollut mitään tekemistä juutalaisten kanssa, -
mutta koska Uuden testamentin pioneerit saavuttivat heidätkin, -
me olemme osa Jumalan valtakuntaa ja tunnemme armon ja rakkauden.
Toiseksi pioneeri saavuttaa sen, mitä on pidetty saavuttamattomana -
ja ottaa ulkopuoliset mukaan.
Kolmanneksi pioneeri tekee laulun, joka on musiikkia -
asiaan vihkiytymättömille ja meteliä niille, jotka tietävät asiasta jotakin.
Pioneeri astuu uudelle maaperälle, eivätkä kaikki valtavirran edustajat -
innostu tästä uudesta asiasta, jota Jumala tekee.
Neljäs pioneerihenkeen liittyvä asia on se, että pioneerit uhmaavat -
todennäköisyyksiä ja saavat aikaan uuden, kestävän kasvun aikakauden.
Haluan, että elämäni hedelmä elää paljon kauemmin kuin minä.
Se onnistuu, jos pidämme yllä tuon pioneerihengen -
emmekä koskaan aliarvioi sitä, mitä Jumala voi tehdä.
En ole käynyt koulua Australiassa, mutta tiedän silti, -
että Australian liittovaltiosta tuli valtio vuonna 1788.
25 vuotta tämän jälkeen koko siirtokunta olisi kuollut, -
elleivät uudisraivaajat Blaxland, Lawson ja Wentworth -
olisi ylittäneet vuoristoa ja raivanneet jälleen uutta aluetta.
Se takasi siirtokunnalle sadot taas 30 vuodeksi.
Vanhoihin kaavoihin kangistumisesta seuraa usein kuolema.
Haluan elää niin, että säilytän pioneerihengen -
ja uskon uusiin aloitteisiin, alkuihin ja mahdollisuuksiin.
Kaikki tämä kuuluu pioneerihenkeen. Ei aliarvioida sen voimaa.
Seurakunta on Uuden testamentin ajoista lähtien rakentunut sen varaan.
Apt. 1:8 "kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Pietarin, Johanneksen ja marttyyri Stefanuksen kaltaisten ihmisten -
pioneerihengen ansiosta näin tapahtuikin.
Sitten Filippos vei evankeliumin Samariaan, -
ja lopulta Pietari puhui Korneliukselle, italialaiselle sadanpäällikölle.
Näin evankeliumi tavoitti pakanatkin. Vieläkin se tavoittaa uusia ihmisiä.
Evankeliumi rakentuu pioneerihengen varaan. Viides asia.
Pioneeri siirtää rajoja kauemmas -
ja avaa uusia näkymiä.
Kun Kristoffer Kolumbus purjehti kohti uusia maisemia, -
maan uskottiin yleisesti olevan litteä, ja ihmiset pelkäsivät tosissaan, -
että hän purjehtisi maan reunan yli, -
mutta Kolumbus oli pioneeri, seikkailija ja tutkimusmatkailija -
ja laajensi ihmisten maailmankuvaa löytämällä Amerikan.
Sitä tien raivaaminen on.
Pioneerihenki tekee mahdottomalta tuntuneista asioista mahdollisia.
Siitä pääsenkin kohtaan kuusi.
Pioneeri määrittää uudelleen sen, mikä on mahdollista -
ja uhmaa mahdottomuuden lakeja.
Kun kyynikot, kokemukset ja rajoitukset sanovat, -
että jokin on mahdotonta, pioneeri vain jatkaa eteenpäin -
ja määrittelee uudelleen sen, mikä on mahdollista -
rikkomalla mahdottomuuden rajoja. Joskus pidettiin mahdottomana, -
että joku voisi pitää tällaisia sunnuntaikokouksia Sydneyssä -
tai Australiassa, jossa kristinuskon suosio laskee jatkuvasti.
Tai että meillä voisi olla Brisbanessa, Newcastlessa ja Melbournessa -
sekä Luoteis-Australian Waterloossa vastaavia rakennuksia, -
jotka ovat myös täpötäynnä tänään.
Olemme määritelleet uudelleen sen, mikä on mahdollista. Seitsemäs asia.
Pioneeri raivaa tietä uusille asioille, joita vasta toivotaan.
Hepr. 11:1 "Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Pioneeri tekee toiveista todellisuutta.
Muistan, kuinka me ja seura- kuntamme rukoustaistelijat rukoilivat -
niiden päivien puolesta, jolloin saisimme nähdä -
eri maiden ja kaupunkien suuret areenat täynnä palvovia kristittyjä.
Muistan myös, kuinka se kaikki tuntui pöyristyttävän uskaliaalta unelmalta, -
joka ei koskaan voisi toteutua. Se tuntui niin kaukaiselta, -
kun koulun jumppasali oli kirkkomme ja saarnasin soitinlaatikon päältä.
Nyt siitä on tullut meille normaalia, se tapahtuu useita kertoja vuodessa -
konferensseissamme, levyjen nauhoituksissa ja pääsiäisenä.
Saamme todistaa sitä yhä uudestaan.
Joskus katsoimme epäuskoisina uusia rakennuksiamme, -
jotka nykyisin tuntuvat meistä toiselta kodilta. Se on upeaa.
Asia, jonka toteutumista kerran vain toivoimme, on nyt totta, -
ja se, mikä ei näkynyt, on tullut näkyväksi.
Mikä sinun elämässäsi tuntuu niin naurettavan kaukaiselta, -
että voit vain toivoa sen toteutuvan? Onko sisälläsi toiveita, -
jotka näyttävät niin pieniltä aluilta, ettet ikinä uskoisi, -
että niihin on kätkeytyneenä jotain suurta Jeesuksen nimessä?
Bobbie ja minä olemme kaksi aivan tavallista ihmistä, -
joita Jumala on käyttänyt.
Jumalan ihmeellisyys on kuitenkin saanut aikaan upeita asioita, -
kun olemme tehneet työtä viikosta, kuukaudesta ja vuodesta toiseen.
Välillä olemme menneet kaksi askelta eteen ja yhden taakse, -
mutta kun nyt katson ympärilleni, voin vain antaa kunnian Jumalalle.
Tällaista voimaa voi syntyä pioneerihengestä.
Jos haluamme jatkaa pioneereina, meidän on muistettava kolme asiaa.
Ne ovat kolme tärkeää asiaa, joiden varaan alkuseurakunta rakensi.
Ensimmäinen niistä on Jumalan Sana.
Uusista kasvuyrityksistä useimmat epäonnistuvat ja harvat menestyvät.
Nuo epäonnistumiset edustavat usein jonkun murskautuneita unelmia, -
joskus myös taloudellisia vaikeuksia ja sydänsuruja. Tilastojen mukaan -
useimmat seurakunnat eivät koskaan kasva 70 jäsentä suuremmiksi.
Pienissäkin seurakunnissa ihmisiä kohdataan ja rakastetaan, -
mutta usein niiden taustalla oli unelma jostakin suuremmasta.
Pioneerin on oltava varma siitä, että hänen sisällään on Jumalan Sana.
Filippos meni Samariaan julistamaan Jumalan Sanaa.
Sieltä Jumala johdatti hänet autiomaahan. Se ei ollut helppo tie.
Apt. 8:26 "Mutta Filippukselle puhui Herran enkeli sanoen: -
'Nouse ja mene puolipäivään päin sille tielle, joka vie Jerusalemista alas -
Gassaan ja on autio'." Autiomaassa ei ole mitään.
Kiitos Herralle, että Filippos oli herkkä kuulemaan Jumalan ääntä, -
sillä siellä oli mies, joka oli tullut 2 500 kilometrin päästä Etiopiasta -
Jerusalemiin palvomaan Jumalaa ja etsimään Häntä.
Kun Filippos tapasi hänet, hän oli kotimatkalla.
Hän oli avannut Raamatun ja luki Jesajan kirjan lukua 53, -
muttei ymmärtänyt sitä. Hän oli mennyt seurakuntaan -
etsimään Jumalaa, muttei ollut löytänyt vastausta kysymykseensä.
Jumala ei kuitenkaan unohtanut häntä vaan lähetti hänen luokseen miehen, -
jolla oli Sana Jumalalta. Filippos ei valinnut helppoa tietä, -
vaan aution tien, jota pitkin etiopialainen matkusti kotiinsa.
Kuinkahan moni ei löydä seurakunnasta sitä, mitä etsii?
Olkoon tämä seurakunta paikka, jossa ihmiset kuulevat Jumalaa, -
ovat herkkiä Pyhälle Hengelle ja löytävät etsimänsä.
Filippos sai etiopialaisen miehen ymmärtämään Jumalan Sanaa, -
ja tästä tuli ensimmäinen Raamatussa mainittu afrikkalainen, -
joka kuuli evankeliumin Jeesuksesta.
Tarvitsemme Jumalan Sanaa. Toinen merkittävä asia -
evankeliumin leviämisessä Jerusa- lemista Juudeaan ja Samariaan -
oli se, että Jeesus oli aina sanoman keskipiste. Jakeen Apt. 8:5 mukaan -
Filippos ei saarnannut samarialaisille oppia tai uskontoa, vaan: -
"Ja Filippus meni Samarian kaupun- kiin ja saarnasi heille Kristusta."
Mitä Filippos saarnasi etiopialaiselle eunukille, -
joka yritti ymmärtää Jesajan lukua 53, -
yhtä Vanhan testamentin messiaanisimmista luvuista?
Kuunnelkaa, mitä tapahtui, kun Filippos kohtasi etiopialaisen.
Luen jakeesta Apt. 8:31 eteenpäin.
"'Kuinka minä voisin ymmärtää, ellei kukaan minua opasta?'
Ja hän pyysi Filippusta nousemaan ja istumaan viereensä. Ja se kirjoitus, -
jota hän luki, oli tämä: 'Niinkuin lammas hänet viedään teuraaksi; -
ja niinkuin karitsa on ääneti keritsijänsä edessä, -
niin ei hänkään suutansa avaa. Hänen alentumisensa kautta -
hänen tuomionsa otetaan pois. Kuka kertoo hänen syntyperänsä?
Sillä hänen elämänsä otetaan pois maan päältä.'
Ja hoviherra kysyi Filippukselta sanoen: 'Minä pyydän sinua. -
sano, kenestä profeetta puhuu näin, itsestäänkö vai jostakin toisesta?'
Niin Filippus avasi suunsa ja lähtien tästä kirjoituksesta julisti -
hänelle evankeliumia Jeesuksesta." Jeesus on sanomamme ydin.
Kuljemme Jumalan Sanan voimassa, mutta Jeesus on Kulmakivemme.
Jeesus on Kalliomme, Hänestä puhumme. Hän muuttaa elämämme, -
ei uskonto. Uskonto jakaa ihmiset, mutta Pyhä Henki yhdistää!
Alkuseurakunta saarnasi Jeesuksesta, joka on Jumalan Sanan -
keskipisteessä, ja julistus tapahtui aina Pyhän Hengen voimassa.
"Kun Pyhä Henki tulee teihin, niin te saatte voiman".
Voimasta käytetään sanaa "dunamis", josta tulee meille sana "dynamiitti".
Kun Pyhä Henki on mukana, tien raivaamisessa on voimaa.
Kun evankeliumi levisi Jerusalemista maan ääriin asti, -
Pyhä Henki oli väkevästi mukana.
Stefanos oli "täynnä uskoa ja Pyhää Henkeä".
Kun Filippos saarnasi Jeesusta, koko kaupunki tuli uskoon ja iloitsi.
Apt. 8:14―15 "Mutta kun apostolit, jotka olivat Jerusalemissa, kuulivat, -
että Samaria oli ottanut vastaan Jumalan sanan, lähettivät he -
heidän tykönsä Pietarin ja Johanneksen. Ja tultuaan sinne -
nämä rukoilivat heidän edestänsä, että he saisivat Pyhän Hengen."
Tieto kulki nopeasti Jerusalemiin, vaikkei tuolloin ollut kännyköitä, -
sähkeitä tai fakseja, ei edes vanhoja puhelimia, joita lapsuudessani oli.
Silloin koko katu oli samalla linjalla, ja piti odottaa, että linja oli vapaa.
Kun Jumala tekee jotain, ei tarvita isoja otsikoita. Tieto leviää kyllä.
Jerusalemissa kuultiin pian, mitä hienoa Jumala teki Samariassa.
Meidän ei tarvitse toimia omassa voimassamme, vaan riittää, -
että olemme uskollisia Jumalalle, uskomme Hänen Sanaansa, -
pidämme Jeesuksen keskipisteessä ja toimimme Pyhän Hengen voimassa.
Tieto levisi uskomatonta vauhtia, kun Pyhä Henki oli mukana.
On vaikea raivata tietä pelkästään omin ponnistuksin, -
mutta tiesitkö, että kun Pyhä Henki on mukana, -
Hän yhdistää meidät toisiin ihmisiin ja murtaa muureja väliltämme?
Pyhä Henki mursi muurin myös juutalaisen apostolin -
ja roomalaisen sadanpäällikön väliltä, jotka edustivat täysin eri maailmoja.
On uskomatonta, millaiset muurit ja esteet Pyhä Henki voi murtaa.
Rakennetaan siis Sanan perustalle, pidetään Jeesus keskipisteenä -
ja muistetaan, että voimme nähdä Jumalan suuria tekoja vain silloin, -
kun toimimme Pyhän Hengen voimassa.
Näin voimme jatkaa tien raivaamista ja toimia jatkuvasti pioneereina.
Tulemme tosin aina kohtaamaan vastustusta. Eikö kuulostakin kivalta?
Mistä tuo vastustus tulee? Maailmastako, vai muilta uskovilta?
Ulkoistakin vastustusta on, -
mutta suurin osa vastustuksesta nousee sisältämme.
Monet asiat vastustavat pioneeri- henkeä, kuten mukavuudenhalu.
Uuden maan raivaaminen ei koskaan ole mukavaa hommaa.
Ihmisluonto rakastaa mukavuutta. Joskus mukavuus houkuttelee meitä -
sitä enemmän, mitä pidemmälle pääsemme uskovina.
Mitä tapahtui, kun Jumala kutsui Filipposta kohtaamaan etiopialaisen?
Muistattehan, ettei häntä kutsuttu millekään helpolle tielle, -
vaan autiomaahan johtavalle, karulle ja vaikealle tielle.
Filippos piti Jumalan tahtoa mukavuutta tärkeämpänä.
Mukavuudenhalussamme käytämme joskus jopa lapsiamme tekosyynä.
Toki meidän tulee asettaa lapsemme ja perheemme etusijalle -
ja ymmärtää perheemme ihmeellisyys ja arvo, -
mutta jos rakastamme perhettämme, emme valitse helppoa tietä.
Filippos oli tavallinen mies, mutta hän halusi palvella Jumalaa.
Hän auttoi leskiä ja jakoi ruokaa, mutta sai tilaisuuden kertoa -
evankeliumia suurille joukoille ja nähdä ihmeellisiä asioita.
Hänellä oli ainutlaatuisia kokemuksia ja seikkailuja.
Ensin hän puhui etiopialaiselle, ja samassa hän oli aivan muualla.
Eikö kuulosta hienolta? Kunpa sellaista tapahtuisi tänäänkin.
Se olisi nopeampaa ja halvempaa kuin lentäminen, ja ilman aikaeroja.
Näin Filippokselle kävi. Hänet siirrettiin hetkessä -
Kesarea-nimiseen kaupunkiin, jossa hän sitten viipyikin pitkään.
25 vuotta myöhemmin hänet mainitaan Kesarean pastorina.
Hänellä oli neljä tytärtä. Muistakaa, että hän valitsi autiomaan tien, -
ei mukavaa tietä. Hän palveli nyt Herraa Kesareassa.
Kuulkaa, mitä Filippoksesta kerrotaan 25 vuotta myöhemmin -
jakeessa Apt. 21:8.
"Mutta seuraavana päivänä me lähdimme sieltä ja tulimme -
Kesareaan, jossa menimme evankelista Filippuksen tykö, -
joka oli yksi niistä seitsemästä, ja jäimme hänen tykönsä."
Paavali siis vieraili Filippoksen luona, joka oli yksi seitsemästä diakonista.
Näin Pyhä Henki yhdistää. Tässä on Saul, joka kerran vihasi kristittyjä -
ja piti hyvänä sitä, että Filippoksen ystävä Stefanos tapettiin.
25 vuotta myöhemmin Paavali ja Filippos olivat ystäviä, -
yhdessä Kristuksen asialla. Haluan teidän huomaavan jotakin.
Kun asetamme Jumalan tahdon mukavuuden edelle, -
sen hedelmä kantaa sukupolvien yli. Jae 9: "Ja hänellä oli -
neljä tytärtä, neitsyttä, joilla oli profetoimisen lahja."
Neljä tytärtä, jotka palvelivat Jumalaa.
Voiko olla mitään suurempaa iloa?
Voimme luulla asettavamme lapset etusijalle valitessamme helpon tien.
Se voi olla huonoin valinta heidän hengellistä elämäänsä ajatellen.
Olen jo tarpeeksi vanha ja viisas kertoakseni monta esimerkkiä siitä, -
kun ihmiset ovat valinneet vaikean ja epämukavan tien.
Jotkut ovat muuttaneet perheensä kanssa kaukaisiin maihin.
Siitä on seurannut konflikteja läheisten kanssa.
Jumalan tahdon seuraamisen hedelmä saattaa näkyä -
vasta seuraavissa sukupolvissa.
Älkää valitko mukavuutta, valitkaa Jumalan tahto.
Joskus halumme olla itsenäisiä toimii pioneerihenkeä vastaan.
Alkuseurakuntaa ei rakennettu yksinäisten susien varaan.
Toki siellä oli radikaaleja persoonia, kuten Paavali, jota piti rauhoitella.
Luimme, että Pietari ja Johannes menivät auttamaan Filipposta.
Autiomaassa itsenäiset ihmiset kuolevat yksin, -
mutta kun toimimme yhdessä, Jumala voi tehdä suuria.
Älkää antako itsenäisyyden ja halun tehdä omaa juttuanne -
saada teitä turhautumaan ja ajautumaan sivuraiteille, -
kiertämään kehää kaukana Jumalan suunnitelman valtavirrasta.
Jumalalla on teille varattuna jotain parempaa.
Jos toimimme pioneerihengessä, kohtaamme vastustusta.
Vastustus voi nousta myös halusta hyötyä Jumalan työstä.
Noita Simon oli ensimmäinen uskoontullut, joka mainitaan nimeltä.
Jumala teki hyvää työtä hänessä, ja ihmiset olivat ihmeissään.
Hän oli aina hämmästyttänyt ihmisiä noituudellaan, -
mutta kun hän näki Pyhän Hengen voiman ja yliluonnolliset ihmeet, -
joita tapahtui apostolien rukoillessa ihmisten puolesta, hän halusi osansa.
Tämä on saarnani viimeinen jaejakso, jakeesta Apt. 8:18 eteenpäin.
"Mutta kun Simon näki, että Henki annettiin sille, -
jonka päälle apostolit panivat kätensä, toi hän heille rahaa ja sanoi: -
'Antakaa minullekin se valta, että kenen päälle minä käteni panen, -
se saa Pyhän Hengen'. Mutta Pietari sanoi hänelle: -
'Menkööt rahasi sinun kanssasi kadotukseen, -
koska luulet Jumalan lahjan olevan rahalla saatavissa'."
Aina kun itsekkäät pyrkimykset, raha tai muut epäpuhtaat motiivit -
tulevat mukaan kuvioihin, menetämme jotakin siitä, -
mitä tapahtuisi, jos Jeesus saisi olla elämämme keskipisteenä.
Toimitaan pioneerihengessä Sanan mukaan ja Pyhän Hengen voimassa.
Vanhan ajan uudisraivaajat ja tutkimusmatkailijat uhmasivat -
petollisia vesiä, suurta tuntematonta, vihamielistä vastaanottoa, -
kielimuureja ja vaikka mitä. He purjehtivat pienillä puulaivoilla -
kohti tuntematonta määränpäätä. Heillä oli pioneerihenkeä.
Ehkä se on sinulle liikaa, mutta tietä voi raivata monella tavalla.
Jos toimimme pioneerihengessä, voimme avata uusia mahdollisuuksia.
Hillsong-seurakunnan perustaminen on avannut mahdollisuuksia -
niin Bobbielle ja minulle kuin uskomattoman monille muille.
Raivaa tietä, vaikka se tarkoittaisi vain uutta alkua avioliitossasi -
tai sitä, ettet tyydy vanhoihin, tuttuihin rutiineihin työssäsi.
Usko uusiin alkuihin ja siihen, että voi raivata tietä -
jollekin hienolle asialle, joka avaa uusia mahdollisuuksia.
Mikään ei ole mahdotonta, mutta jos emme uskalla uskoa -
ja ottaa joskus riskejä, voimme jäädä paitsi Jumalan mahdollisuuksista.
Yhtyköön Maa tanssiin, -
kaunista se keväisillä sadekuuroilla.
Iltahämärä ja aamurusko välittäkööt ikuisesti -
kutsua tulla palvomaan Häntä.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Ylistä Herran nimeä...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour-konferenssi 2014: Rauha, valo ja rakkaus
Kiitos, että katsoit ohjelmaa.
Muista, että Jeesus rakastaa sinua ja että paras on vielä edessä!
Suomennos: Anni Lähteenmäki